[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 30.10.2008

COM(2008) 681 окончателен

2006/0272 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по внесените от Европейския парламент изменения в общата позиция на Съвета, отнасяща се за Предложение за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2004/49/ЕО относно безопасността на железопътния транспорт в Общността

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0272 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по внесените от Европейския парламент изменения в общата позиция на Съвета, отнасяща се за Предложение за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2004/49/ЕО относно безопасността на железопътния транспорт в Общността

1. Въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище по измененията, предложени от Европейския парламент на второ четене. Комисията излага по-долу становището си относно изменението, предложено от Парламента.

2. Хронология

Дата на предаване на предложението на ЕП и на Съвета (документ COM (2006) 784 окончателен — 2006/0272 (COD)): | 13.12.2006 г. |

Дата на становището на Европейския икономически и социален комитет: | 11.07.2007 г. |

Дата на становището на Европейския парламент на първо четене: | 29.11.2007 г. |

Дата на приемане на Общата позиция с единодушие: | 03.03.2008 г. |

Дата на становището на Европейския парламент (второ четене): | 09.07.2008 г. |

3. ЦЕЛ НА ПРЕДЛОЖЕНИЕТО НА КОМИСИЯТА

На 13 декември 2006 г. Европейската комисия прие поредица от мерки в подкрепа на съживяването на железопътния сектор чрез премахване на пречките за движение на влаковете по европейската железопътна мрежа.

Комисията предприе тази инициатива по две основни причини:

- да се улесни свободното движение на влаковете в рамките на ЕС чрез по-прозрачна и ефикасна процедура за въвеждане в експлоатация на локомотивите,

- да се опрости нормативната среда чрез консолидиране и обединяване на директивите относно оперативната съвместимост на железопътния транспорт.

Една от тези мерки се състои в изменение на Директива 2004/49/ЕО относно безопасността на железопътния транспорт. С това предложение Комисията имаше три цели:

- въвеждане на принципа на взаимно признаване на вече издадените от дадена държава-членка разрешения за въвеждане в експлоатация. Съгласно този принцип, не е необходимо подвижният състав, за който вече е издадено разрешение за въвеждане в експлоатация в една държава-членка, да преминава допълнително сертифициране в друга държава-членка, освен по отношение на допълнителните национални изисквания, произтичащи например от характеристиките на местната мрежа;

- разширяване на компетенциите на Агенцията, за да може тя да направи опис на различните действащи национални процедури и технически правила и да изготви и актуализира (чрез разширяване) списък с изискванията, които трябва да се проверяват само веднъж, било защото става въпрос за международно приети правила, било защото те могат да бъдат считани за еквивалентни помежду си,

- изясняване на връзката между железопътното предприятие и организацията, отговаряща за ремонта и поддръжката. Фактически, влизането в сила на новата Конвенция за международни железопътни превози (COTIF от 1999 г.) въведе нови правила за договорите за експлоатация на возилата. Затова се предлага да се даде определение на понятието държател на вагони и да се уточни взаимоотношението между предприятието и държателя, особено в областта на ремонта и поддръжката.

4. СТАНОВИЩЕ НА КОМИСИЯТА ЗА ИЗМЕНЕНИЯТА, ПРЕДЛОЖЕНИ ОТ ЕВРОПЕЙСКИЯ ПАРЛАМЕНТ

Като последица от постигнатото съгласие между Европейския парламент и Съвета, на първо четене, за прехвърляне на разпоредбите от член 14 на разглежданото предложение за директива (отнасящи се за въвеждането в експлоатация и кръстосано приемане на подвижен състав) към предложението за преработка на Директивата относно оперативната съвместимост, настоящото предложение вече съдържа по същество само въвеждането на процедурата по регулиране с контрол, както и един член, отнасящ се за поддръжката на возилата.

След продължили няколко месеца преговори в рамките на словенското председателство, намерено бе решение как да бъде постигнато съгласие — по време на неформална тристранна среща, състояла се на 24 юни 2008 г. Това съгласие се отнася главно за сертифицирането на организациите, отговарящи за ремонта и поддръжката на возилата.

Комисията може да приеме компромисното изменение, прието от Европейския парламент на второ четене.